Ühisosata hulgad

Kaht hulka nimetatakse ühisosata hulkadeks ehk mittelõikuvateks hulkadeks ehk lõikumatuteks hulkadeks ehk disjunktseteks hulkadeks, kui neil pole ühtki ühist elementi. Näiteks {1, 2, 3} ja {4, 5, 6} on ühisosata hulgad.

Rohkem kui kaht hulka nimetatakse paarikaupa ühisosata hulkadeks ehk paarikaupa mittelõikuvateks hulkadeks ehk paarikaupa lõikumatuteks hulkadeks ehk paarikaupa disjunktseteks hulkadeks, kui iga kaks eri hulka nende seast on ühisosata hulgad. Näiteks {1, 2, 3}, {4, 5, 6} ja (7, 8, 9) on paarikaupa ühisosata hulgad.

 Ühisosata hulgad 
Kaht hulka A ja B nimetatakse ühisosata hulkadeks, kui nende ühisosa on tühi hulk, st kui

Näited
 Kõikide paarisarvude hulk ja kõikide paaritute arvude hulk on ühisosata hulgad. 
 Kuu peal käinud inimeste hulk ja USA presidentide hulk on ühisosata hulgad. 
 Kõikide algarvude hulk ja kõikide paarisarvude hulk ei ole ühisosata hulgad, sest neil on ühine element 2. 
 Tühi hulk ja mis tahes hulk on ühisosata hulgad.
 Hulgad  ja  on ühisosata hulgad, sest neil puudub ühine element.
 Hulgad  ja  ei ole ühisosata hulgad, sest neil on ühine element 7. 
 Kaks eri sirget tasandil on ühisosata hulgad parajasti siis, kui nad on omavahel paralleelsed. Sirge ning kõik sellega paralleelsed sirged moodustavad klassijaotuse tasandil.
Reaalarvude hulk ja imaginaararvude hulk ei ole ühisosata hulgad, sest 0 kui kompleksarv on nii reaalarv kui ka imaginaararv.
Hulgad  ja  on ühisosata hulgad parajasti siis, kui .

Paarikaupa ühisosata hulgad
Olgu I indeksite hulk, ning olgu hulga iga I iga elemendi i korral Ai mingi hulk. Siis indekseeritud hulk {Ai: i ∈ I} on paarikaupa ühisosata, kui hulga I iga kahe elemendi i ja j korral, mille puhul i ≠ j, kehtib

Näiteks hulkade kogum { {1}, {2}, {3}, ... } on paarikaupa ühisosata.

Kui {Ai} on paarikaupa ühisosata hulkade kogum, milles on vähemalt kaks hulka, siis selle lõige on tühi:

Tõepoolest, kui selle lõige ei oleks tühi, siis leiduks element, mis on kõigile hulkadele ühine. See element oleks ühine ka igale kahele hulgale nende seast, mistõttu see kogum ei oleks paarikaupa ühisosata.

Ent ümberpöördu pole tõsi. Näiteks kogumi {{1, 2}}, {2, 3}, {{3, 1}} lõige on tühi hulk, kuid see kogum ei ole paarikaupa ühisosata. Veel enam, igal hulkade paaril selles leidub ühine element.

Näited
 Olgu  indeksite hulk ja iga  korral . Siis  on paarikaupa ühisosata. See on klassijaotus täisarvude hulgal.
 Olgu  indeksite hulk ja iga  korral . Siis hulgad  ei ole paarikaupa ühisosata.
 Kolm hulka ,  ja  ei ole paarikaupa ühisosata hulgad, sest  ei ole tühi hulk.

Lõikumatu ühend

Hulkade indekseeritud hulga ühendit X nimetatakse lõikumatuks ühendiks ja tähistatakse nii:

Lõpliku arvu hulkade lõikumatu ühendi võimsus võrdub nende hulkade võimsuste summaga.

Klassijaotus

Hulga X klassijaotus on selle hulga mittetühjade alamhulkade kogum {Ai : i ∈ I}, mille korral {Ai} on paarikaupa ühisosata ja

Vaata ka
Peaaegu ühisosata hulgad
Lõikumatu ühend

Kategooria:Hulgateooria